**A picture containing text, sign

Description automatically generated**

**Llwybrau Chwedleua Gwrth-hiliaeth**

**Rôl: Rheolwr Prosiect (swydd lawrydd)**

**Dechrau: Chwefror 2023 (72 diwrnod @ £200 y dydd hyd ddiwedd Mawrth 2024)**

**12 diwrnod ar gyfer Chwef 23 hyd Fawrth 23 ar gyfer y cyfnod cychwynnol, 60 diwrnod ar gyfer blwyddyn 2**

**Contract Cychwynnol hyd: Mawrth 2024**

Mae’r prosiect Llwybrau Chwedleua Gwrth-hiliaeth yn gynllun cydweithredol rhwng Beyond the Border, Gŵyl Chwedleua Ryngwladol Cymru a People Speak Up. Mae’r prosiect yn cysylltu gyda phrosiect Hwb Chwedleua Myseliwm, gan ymwreiddio chwedleuwyr a chynhyrchwyr ar draws Cymru, ac mae hefyd yn cynnwys datblygu sefydliadol a chynllunio gweithredu ar draws y ddau sefydliad. Rydym yn chwilio am Reolwr Prosiect gyda phrofiad personol o hiliaeth i lywio’r prosiect, rheoli’r rolau creadigol sy’n cael eu recriwtio a sicrhau bod y prosiect yn cyflawni ei amcanion, mewn partneriaeth â thimau yn y ddau sefydliad.

**Diben y Swydd**

* Rheoli’r prosiect i gyflawni ei amcanion, i ddatblygu rhaglenni diwylliannol wedi eu creu ar y cyd, sy’n dathlu’r storïau cyfoethog ac amrywiol o’n treftadaeth gyffredin.
* Sicrhau bod y ddau sefydliad yn annog hyfforddiant gwrth-hiliaeth ar ffurf celfyddyd a chynlluniau gweithredu gwrth-hiliaeth sefydliadol, gan weithio’n weithredol a chadarn ar wrth-hiliaeth.
* Rhoi cefnogaeth i Gyfarwyddion a’r Cynhyrchydd a recriwtir ar gyfer y prosiect, ac ymgysylltu â chynghorwyr, paneli a mentoriaid sy’n cael eu recriwtio i gefnogi’r prosiect
* Rheoli cyllideb y prosiect a chasglu data, gan gyflawni gofynion gweinyddol y rôl.

**Prif Ddyletswyddau a Chyfrifoldebau**

* Gweithio ar y cyd â Beyond the Border a People Speak Up i reoli’r prosiect fel y nodir yng nghynllun a chyllideb y prosiect
* Datblygu cyfleoedd fydd yn cynyddu’r ddarpariaeth wrth-hiliaeth, yng nghyswllt arfer chwedleua ar draws Cymru
* Cefnogi deiliaid y swyddi

**Cyfrifoldebau Gweithredol**

* Gweithio ar y cyd â Beyond the Border a People Speak Up i reoli’r prosiect fel y nodir yng nghynllun a chyllideb y prosiect
* Cefnogi recriwtio 2 Gyfarwydd a Chynhyrchydd erbyn diwedd Mawrth 2023
* Datblygu cronfa ddata gynyddol o lunwyr penderfyniadau, pobl greadigol, ymgynghorwyr a mentoriaid Du, Asiaidd a lleiafrif ethnig i gefnogi cyflawni’r cynllun, wedi ei integreiddio i raglenni’r ddau sefydliad
* Cychwyn hyfforddiant gwrth-hiliaeth i staff, bwrdd a thimau gwirfoddol y ddau sefydliad, gan adolygu a diweddaru systemau cofnodi ar gyfer profiadau o hiliaeth a gwahaniaethu
* Creu cynlluniau gwrth-hiliaeth atebol mewn partneriaeth â thimau yn y ddau sefydliad
* Rhoi hyfforddiant gwrth-hiliaeth penodol i ffurf gelfyddydol i artistiaid a chynhyrchwyr, gan ymdrin â meddiannu diwylliant ac aralleiddio, stereoteipiau, a gwahaniaethu mewn chwedleua, gan roi cefnogaeth ac atebolrwydd er mwyn galluogi arfer gorau
* Cefnogi digwyddiadau lleol a thrwy Gymru sy’n dathlu treftadaeth ddiwylliannol amrywiol Cymru, gan gynnwys prosiectau creadigol diaspora Mwyafrif Byd-eang rhyngwladol, wedi eu creu ar y cyd gyda Chyfarwyddion/Cynhyrchwyr.
* Dynodi ffrydiau cyllido ar gyfer parhau/ehangu’r gwaith
* Rhoi cefnogaeth weinyddol a chyfathrebu o ddydd i ddydd i’r prosiect
* Rheoli’r gyllideb sy’n gysylltiedig â’r prosiect
* Cyflawni’r holl ofynion gweinyddol, monitro data a gwerthuso ar gyfer y swydd

**MANYLEB PERSON**

HANFODOL

* Profiad o reoli prosiectau celfyddydol
* Profiad o gefnogi datblygiad sefydliadol
* Profiad o gefnogi ymarferwyr creadigol
* Profiad o reoli cyllideb
* Sgiliau gweinyddu, TG a chyfathrebu cryf
* Profiad o weithio gyda chyfranogwyr o bob oed a gallu yn y celfyddydau
* Y gallu i greu perthynas waith gadarnhaol gydag amrywiaeth eang o unigolion, sefydliadau a rhanddeiliaid
* Trefnus iawn gyda dull hyblyg a rhagweithiol o weithio a’r gallu i weithio at ddyddiadau cau gan flaenoriaethu llwyth amrywiol o waith
* Parodrwydd a gallu i weithio yn annibynnol ac fel rhan o dîm
* Yn gallu defnyddio ei gymhelliant ei hun yn ogystal â gweithio o fewn y canllawiau a ddarperir
* Defnydd o gyfrifiadur, argraffydd a ffôn
* Dealltwriaeth o gyfle cyfartal, amrywiaeth a mynediad ac ymrwymiad iddynt

SGILIAU DYMUNOL/

* Diddordeb mewn gair ar lafar a chwedleua
* Gwybodaeth dda a phrofiad o ddefnyddio llwyfannau cyfryngau cymdeithasol a strategaethau ymgysylltu ar-lein
* Sgiliau ymchwilio da
* Y gallu i werthuso gweithgaredd
* Profiad personol o hiliaeth

Mae’r swydd yn cael ei neilltuo ar gyfer ymgeiswyr Du, Asiaidd a lleiafrifoedd ethnig. Mae hyn yn seiliedig ar ymrwymiad i arfer gwrth-hiliaeth ac yn adlewyrchu’r tan gynrychiolaeth yn ein sector yr ydym am ymdrin ag o.

**Er mwyn ymgeisio, anfonwch eich CV a llythyr 1 dudalen A4 yn esbonio sut yr ydych yn bodloni’r fanyleb person a beth fyddwch chi’n ei ddwyn i’r swydd. Gallwch ymgeisio hefyd trwy fideo, gan eich ffilmio eich hun yn ateb y cwestiynau hyn.**

**Anfonwch eich cais at** [**recruitment@beyondtheborder.com**](about:blank) **erbyn Dydd Sul 12 Chwefror am 5pm.**

**Byddwn yn cynnal gweminar ar-lein i rannu gwybodaeth am y prosiect a’r swyddi sydd ar gael ar y dyddiadau hyn:**

**Dydd Mawrth 7 Chwefror, 7 – 8pm**

**Dydd Iau 9 Chwefror, 7 – 8pm ar Zoom.**

Mae’r Llwybrau Chwedleua Gwrth-hiliaeth yn bosibl gyda chyllid o Gronfa Diwylliant, Treftadaeth a Chwaraeon Cymru Gwrth-hiliaeth Llywodraeth Cymru.

Shape

Description automatically generated with medium confidence